title: Komisijas Lēmums ( 2006. gada 28. augusts ) par nolīguma noslēgšanu starp Japānas valdību un Eiropas Atomenerģijas kopienu par sadarbību kodolenerģijas izmantošanā nemilitāros nolūkos

text:
               6.2.2007

               LV

               Eiropas Savienības Oficiālais Vēstnesis

               L 32/64

         KOMISIJAS LĒMUMS
   (2006. gada 28. augusts)
   par nolīguma noslēgšanu starp Japānas valdību un Eiropas Atomenerģijas kopienu par sadarbību kodolenerģijas izmantošanā nemilitāros nolūkos
   (2007/58/EK)
   EIROPAS KOPIENU KOMISIJA,
   ņemot vērā Eiropas Atomenerģijas kopienas dibināšanas līgumu un jo īpaši tā 101. panta otro daļu,
   ņemot vērā Padomes 2006. gada 27. februāra lēmumu, ar ko tiek apstiprināts Komisijas noslēgtais nolīgums starp Japānas valdību un Eiropas Atomenerģijas kopienu par sadarbību kodolenerģijas izmantošanā nemilitāros nolūkos,
   tā kā ir jāapstiprina nolīgums starp Japānas valdību un Eiropas Atomenerģijas kopienu par sadarbību kodolenerģijas izmantošanā nemilitāros nolūkos,
   IR NOLĒMUSI ŠĀDI.
   1. pants
   Ar šo Eiropas Atomenerģijas kopienas vārdā apstiprina nolīgumu starp Japānas valdību un Eiropas Atomenerģijas kopienu par sadarbību kodolenerģijas izmantošanā nemilitāros nolūkos.
   Nolīguma teksts ir pievienots šim lēmumam.
   2. pants
   Enerģētikas komisārs Kopienas vārdā sniedz Nolīguma 17. panta 1. punktā paredzēto paziņojumu.

      Briselē, 2006. gada 28. augusts.

            Komisijas vārdā —

            Komisijas loceklis

         Andris PIEBALGS


title: 2014/233/ES: Padomes Lēmums ( 2014. gada 14. aprīlis ), ar ko groza Lēmumu 2013/488/ES par drošības noteikumiem ES klasificētas informācijas aizsardzībai

text:
               26.4.2014

               LV

               Eiropas Savienības Oficiālais Vēstnesis

               L 125/72

         PADOMES LĒMUMS
   (2014. gada 14. aprīlis),
   ar ko groza Lēmumu 2013/488/ES par drošības noteikumiem ES klasificētas informācijas aizsardzībai

      (2014/233/ES)

   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 240. panta 3. punktu,
   ņemot vērā Padomes Lēmumu 2009/937/ES (2009. gada 1. decembris), ar ko pieņem Padomes reglamentu (1), un jo īpaši tā 24. pantu,
   tā kā:

               (1)

               Padomes Lēmuma 2013/488/ES (2) B papildinājumā ir iekļauta drošības klasifikāciju atbilstības tabula.

               (2)

               Apvienotā Karaliste ir paziņojusi Padomes Ģenerālsekretariātam par izmaiņām tās drošības klasifikācijās.

               (3)

               Tādēļ ir attiecīgi jāgroza Lēmums 2013/488/ES,

         IR PIEŅĒMUSI ŠO LĒMUMU.
   1. pants
   Lēmuma 2013/488/ES B papildinājumu aizstāj ar tekstu, kas iekļauts šā lēmuma pielikumā.
   2. pants
   Šis lēmums stājas spēkā publicēšanas dienā.

      Luksemburgā, 2014. gada 14. aprīlī

            Padomes vārdā –

            priekšsēdētājs

         A. TSAFTARIS

      (1)  OV L 325, 11.12.2009., 35. lpp.

      (2)  Padomes Lēmums 2013/488/ES (2013. gada 23. septembris) par drošības noteikumiem ES klasificētas informācijas aizsardzībai (OV L 274, 15.10.2013., 1. lpp.).

      PIELIKUMS

         “B papildinājums

            DROŠĪBAS KLASIFIKĀCIJU ATBILSTĪBA

         ES | TRÈS SECRET UE/EU TOP SECRET | SECRET UE/EU SECRET | CONFIDENTIEL UE/EU CONFIDENTIAL | RESTREINT UE/EU RESTRICTED
         Beļģija | Très Secret (Loi 11.12.1998.) Zeer Geheim (Wet 11.12.1998.) | Secret (Loi 11.12.1998.) Geheim (Wet 11.12.1998.) | Confidentiel (Loi 11.12.1998.) Vertrouwelijk (Wet 11.12.1998.) | zemsvītras piezīme (1)|
         Bulgārija | Cтpoгo ceкретно | Ceкретно | Поверително | За служебно ползване |
         Čehijas Republika | Přísně tajné | Tajné | Důvěrné | Vyhrazené |
         Dānija | YDERST HEMMELIGT | HEMMELIGT | FORTROLIGT | TIL TJENESTEBRUG |
         Vācija | STRENG GEHEIM | GEHEIM | VS (2)
            – VERTRAULICH | VS – NUR FÜR DEN DIENSTGEBRAUCH |
         Igaunija | Täiesti salajane | Salajane | Konfidentsiaalne | Piiratud |
         Īrija | Top Secret | Secret | Confidential | Restricted |
         Grieķija | Άκρως Απόρρητο Abr: ΑΑΠ | Απόρρητο Abr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Abr: (ΠΧ) |
         Spānija | SECRETO | RESERVADO | CONFIDENCIAL | DIFUSIÓN LIMITADA |
         Francija | Très Secret Défense | Secret Défense | Confidentiel Défense | zemsvītras piezīme (3) |
         Horvātija | VRLO TAJNO | TAJNO | POVJERLJIVO | OGRANIČENO
         Itālija | Segretissimo | Segreto | Riservatissimo | Riservato |
         Kipra | Άκρως Απόρρητο Αbr: (ΑΑΠ) | Απόρρητο Αbr: (ΑΠ) | Εμπιστευτικό Αbr: (ΕΜ) | Περιορισμένης Χρήσης Αbr: (ΠΧ) |
         Latvija | Sevišķi slepeni | Slepeni | Konfidenciāli | Dienesta vajadzībām |
         Lietuva | Visiškai slaptai | Slaptai | Konfidencialiai | Riboto naudojimo |
         Luksemburga | Très Secret Lux | Secret Lux | Confidentiel Lux | Restreint Lux |
         Ungārija | Szigorúan titkos! | Titkos! | Bizalmas! | Korlátozott terjesztésű! |
         Malta | L-Ogħla Segretezza | Sigriet | Kunfidenzjali | Ristrett |

            Top Secret | Secret | Confidential | Restricted
             (4)

         Nīderlande | Stg. ZEER GEHEIM | Stg. GEHEIM | Stg. CONFIDENTIEEL | Dep. VERTROUWELIJK |
         Austrija | Streng Geheim | Geheim | Vertraulich | Eingeschränkt |
         Polija | Ściśle tajne | Tajne | Poufne | Zastrzeżone |
         Portugāle | Muito Secreto | Secreto | Confidencial | Reservado |
         Rumānija | Strict secret de importanță deosebită | Strict secret | Secret | Secret de serviciu |
         Slovēnija | STROGO TAJNO | TAJNO | ZAUPNO | INTERNO
         Slovākija | Prísne tajné | Tajné | Dôverné | Vyhradené |
         Somija | ERITTÄIN SALAINEN YTTERST HEMLIG | SALAINEN HEMLIG | LUOTTAMUKSELLINEN KONFIDENTIELL | KÄYTTÖ RAJOITETTU BEGRÄNSAD TILLGÅNG |
         Zviedrija (5) | HEMLIG/TOP SECRET HEMLIG AV SYNNERLIG BETYDELSE FÖR RIKETS SÄKERHET | HEMLIG/SECRET HEMLIG | HEMLIG/CONFIDENTIAL HEMLIG | HEMLIG/RESTRICTED HEMLIG |
         Apvienotā Karaliste | UK TOP SECRET | UK SECRET | zemsvītras piezīme (6) | UK OFFICIAL-SENSITIVE

         (1)  Diffusion Restreinte/Beperkte Verspreiding Beļģijā nav drošības klasifikācija. Beļģija ar RESTREINT UE/EU RESTRICTED informāciju rīkojas un to aizsargā tikpat stingri, kā noteikts Eiropas Savienības Padomes drošības noteikumu standartos un procedūrās.

         (2)  Vācija: VS = Verschlusssache.

         (3)  Francija savā valsts sistēmā nelieto klasifikāciju RESTREINT. Francija ar ESTREINT UE/EU RESTRICTED informāciju rīkojas un aizsargā to tikpat stingri, kā noteikts Eiropas Savienības Padomes drošības noteikumu standartos un procedūrās.

         (4)  Malta var pārmaiņus izmantot marķējumu gan maltiešu, gan angļu valodā.

         (5)  Zviedrija: drošības klasifikācijas marķējumu augšējā rindā izmanto aizsardzības iestādes un marķējumu apakšējā rindā – pārējās iestādes.

         (6)  Apvienotā Karaliste savā valsts sistēmā vairs neizmanto klasifikāciju UK CONFIDENTIAL. Apvienotā Karaliste ar CONFIDENTIEL UE/EU CONFIDENTIAL informāciju rīkojas un aizsargā to atbilstīgi UK SECRET aizsardzības drošības prasībām.”


title: Padomes Lēmums ( 2006. gada 18. septembrī ), ar ko ieceļ Euratom Apgādes aģentūras Padomdevējas komitejas locekli

text:
               6.10.2006

               LV

               Eiropas Savienības Oficiālais Vēstnesis

               C 241/1

      PADOMES LĒMUMS

   (2006. gada 18. septembrī),
   ar ko ieceļ Euratom Apgādes aģentūras Padomdevējas komitejas locekli
   (2006/C 241/01)
   EIROPAS SAVIENĪBAS PADOME,
   ņemot vērā Eiropas Atomenerģijas kopienas dibināšanas līgumu, un jo īpaši tā 54. panta otro un trešo daļu,
   ņemot vērā Euratom Apgādes aģentūras Statūtu X pantu (1),
   ņemot vērā Padomes 2005. gada 12. jūlija Lēmumu, ar ko ieceļ Euratom Apgādes aģentūras Padomdevējas komitejas locekļus (2),
   ņemot vērā Komisijas atzinumu,
   tā kā:

               (1)

               Minētajā komitejā ir atbrīvojusies viena locekļa vieta Austrijai.

               (2)

               Šī brīvā vieta ir jāaizpilda.

               (3)

               Austrijas valdība ir izvirzījusi kandidātu 2005. gada 1. decembrī,

         IR PIEŅĒMUSI ŠO LĒMUMU.
   Vienīgais pants
   Ar šo Christine GÖSTL kundze ir iecelta par Euratom Apgādes aģentūras Padomdevējas komitejas locekli uz atlikušo komitejas pilnvaru laiku līdz 2007. gada 28. martam.

      Briselē, 2006. gada 18. septembrī

            Padomes vārdā —

            priekšsēdētājs

         J. KORKEAOJA

      (1)  OV 27, 6.12.1958., 534/58. lpp. Statūtos grozījumi izdarīti ar Lēmumu 95/1/EK/Euratom/EOTK (OV L 1, 1.1.1995., 1. lpp.).

      (2)  OV C 178, 20.7.2005, 1. lpp.


title: 2008/503/EK: Eiropas Parlamenta 2007. gada 24. aprīļa Lēmums par Eiropas Savienības 2005. finanšu gada vispārējā budžeta izpildes apstiprināšanu: VI iedaļa - Eiropas Ekonomikas un sociālo lietu komiteja

text:
               15.7.2008

               LV

               Eiropas Savienības Oficiālais Vēstnesis

               L 187/64

         EIROPAS PARLAMENTA
   2007. gada 24. aprīļa Lēmums
   par Eiropas Savienības 2005. finanšu gada vispārējā budžeta izpildes apstiprināšanu: VI iedaļa – Eiropas Ekonomikas un sociālo lietu komiteja
   (2008/503/EK)
   EIROPAS PARLAMENTS,
   ņemot vērā Eiropas Savienības 2005. finanšu gada vispārējo budžetu (1),
   ņemot vērā Eiropas Kopienu 2005. finanšu gada galīgos pārskatus – I sējums (C6-0469/2006) (2),
   ņemot vērā Revīzijas palātas gada ziņojumu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā deklarāciju par pārskatu ticamību, kā arī par notikušo darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu un pārējo iesaistīto komiteju atzinumus (A6-0110/2007),

               1.

               sniedz Eiropas Ekonomikas un sociālo lietu komitejas ģenerālsekretāram apstiprinājumu par 2005. finanšu gada budžeta izpildi;

               2.

               izklāsta savus konstatējumus turpmāk tekstā iekļautajā rezolūcijā;

               3.

               uzdod priekšsēdētājam šo lēmumu un rezolūciju, kas ir tā neatņemama daļa, nosūtīt Padomei, Komisijai, Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai, Eiropas ombudam un Eiropas Datu aizsardzības uzraudzītājam, kā arī nodrošināt šo dokumentu publicēšanu Eiropas Savienības Oficiālajā Vēstnesī (L sērijas izdevumā).

            Priekšsēdētājs

         Hans-Gert PÖTTERING

            Ģenerālsekretārs

         Harald RØMER

      (1)  OV L 60, 8.3.2005.

      (2)  OV C 264, 31.10.2006., 1. lpp.

      (3)  OV C 263, 31.10.2006., 1. lpp.

      (4)  OV C 263, 31.10.2006., 10. lpp.

      (5)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).
    ---documentbreak---

               15.7.2008

               LV

               Eiropas Savienības Oficiālais Vēstnesis

               L 187/65

         EIROPAS PARLAMENTA
   2007. gada 24. aprīļa Rezolūcija
   ar konstatējumiem, kas ir neatņemama daļa no lēmuma par Eiropas Savienības 2005. finanšu gada vispārējā budžeta izpildes apstiprināšanu: VI iedaļa – Eiropas Ekonomikas un sociālo lietu komiteja
   EIROPAS PARLAMENTS,
   ņemot vērā Eiropas Savienības 2005. finanšu gada vispārējo budžetu (1),
   ņemot vērā Eiropas Kopienu 2005. finanšu gada galīgos pārskatus – I sējums (C6-0469/2006) (2),
   ņemot vērā Revīzijas palātas gada ziņojumu par 2005. finanšu gada budžeta izpildi un Revīzijas palātas īpašos ziņojumus kopā ar pārbaudīto iestāžu atbildēm (3),
   ņemot vērā deklarāciju par pārskatu ticamību, kā arī par notikušo darījumu likumību un pareizību (4), ko Revīzijas palāta ir iesniegusi saskaņā ar EK līguma 248. pantu,
   ņemot vērā EK līguma 272. panta 10. punktu, kā arī 274., 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (5), un it īpaši tās 50., 86., 145., 146. un 147. pantu,
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6-0110/2007),

               1.

               atzīmē, ka 2005. gadā Ekonomikas un sociālo lietu komitejas (EESK) rīcībā bija saistību apropriācijas EUR 106 880 105,67 apmērā un to izlietojuma līmenis bija 94,99 %;

               2.

               atzīmē, ka pēc tam, kad 2005. gada 1. janvārī tika ieviesta uzkrājumu principa grāmatvedība, EESK 2005. gada finanšu pārskati uzrāda negatīvus gada saimnieciskos rezultātus EUR 3 811 889,47 apmērā (deficīts), kā arī vienādas summas (EUR 168 387 721,19) saistībā gan ar aktīviem, gan pasīviem;

               3.

               atzīmē Revīzijas palātas 2005. gada pārskata 10. nodaļas 16. punktā ietverto piezīmi, ka, neskatoties uz to, ka 2005. gadā tika izveidota struktūrvienība, kurai uzticēja koordinēt finanšu un līgumslēgšanas darbības visos Eiropas Ekonomikas un sociālo lietu komitejas un Reģionu komitejas apvienotajos dienestos, joprojām pastāvēja daži trūkumi noteiktu iepirkuma procedūru pārvaldīšanā un nebija skaidri definētas procedūras darba koordinēšanai starp jauno struktūrvienību un funkcionālajām struktūrvienībām;

               4.

               atgādina, ka 2005. gadā EESK uzsāka apspriešanos ar Komisiju par biroju telpu pārņemšanu van Maerlant ēkā; turklāt atzīmē EESK atbildi aptaujas lapā par EESK un Reģionu komitejas biroja telpu prasībām, ka pēc telpu piešķiršanas van Maerlant ēkā minētās divas iestādes paredz, ka tuvākajos gados nevajadzētu rasties nepieciešamībai pēc papildu ēkām;

               5.

               atzinīgi vērtē to, ka kopš 2004. gada visas EESK plenārsēdes ir notikušas Eiropas Parlamenta telpās;

               6.

               atzīmē EESK darbības pārskatā minēto, ka tās Reģistrs ir aicinājis ieinteresētos finanšu dalībniekus un kvestoru grupu apsvērt skaidrākas procedūras ieviešanu ceļa izdevumu atlīdzināšanai, kā arī ceļa un uzturēšanās izdevumu apmaksai, it īpaši situācijās, kuras nav tieši paredzētas noteikumos;

               7.

               atzīmē, ka papildus Beļģijas kriminālprocesam, kas minēts 4. punktā Eiropas Parlamenta 2006. gada 27. aprīļa rezolūcijā par budžeta izpildes apstiprināšanu (6) pret EESK locekli saistībā ar ceļa izdevumiem EESK ir iesniegusi civilprasību par zaudējumu atlīdzību un ka aptuveni 2007. gada vidū šajā jautājumā ir gaidāms Beļģijas tiesas spriedums;

               8.

               ar interesi atzīmē, ka ģenerālsekretārs un iekšējais revidents regulāri katru nedēļu tiekas vienā un tajā pašā laikā, lai iekšējais revidents varētu sekot līdzi iestādes darbībai un notikumiem un lai ģenerālsekretārs varētu gūt iespējami lielāku pārskatu par iekšējā revidenta piezīmēm;

               9.

               atzīmē, ka EESK un Reģionu komiteja pašlaik apsver, vai noteiktas darbības arī turpmāk pārvaldīt ar kopējo dienestu palīdzību un, ja jā, tad kādai ir jābūt šai sadarbībai nākotnē;

               10.

               atzīmē, ka administratīvajai sadarbībai starp Reģionu komiteju un EESK ir jānes labums abām komitejām un jābūt finansiāli izdevīgai Eiropas nodokļu maksātājiem; uzstāj, ka jaunām administratīvās sadarbības struktūrām abu komiteju starpā ir jārada finanšu ieguvumi; pieprasa, lai abas komitejas atrod veidu, kā turpināt jau esošo administratīvo sadarbību;

               11.

               atgādina, ka Reģionu komiteja un EESK noteiktas darbību jomas (tulkošanu, iespiešanu, ēkas, drošību, bibliotēku, valsts iepirkumu, ēdnīcas, tehniskos darbiniekus, medicīnisko dienestu, automašīnas un šoferus, informāciju tehnoloģijas utt.) pārvalda ar kopējo dienestu palīdzību un ka to sadarbības līgumu nesen atjaunoja uz sešiem mēnešiem (ar pagarināšanas iespēju vēl uz sešiem mēnešiem), gaidot lēmumu par to, vai šādu sadarbību turpināt arī nākotnē;

               12.

               ņemot vērā ievērojamās atšķirības starp kopīgo dienestu ziņojumu un Reģionu komitejas divu ārējo ekspertu sniegtajiem datiem, aicina Reģionu komiteju un EESK veikt kopīgu analīzi (pamatojoties uz attiecīgiem kritērijiem un nepieciešamības gadījumā lūdzot Revīzijas palātas palīdzību) par precīziem izdevumiem, ieguvumiem un ietaupījumiem, kurus rada sadarbība, un iesniegt analīzes rezultātus atbildīgajai komitejai līdz 2007. gada 31. oktobrim.

      (1)  OV L 60, 8.3.2005.

      (2)  OV C 264, 31.10.2006., 1. lpp.

      (3)  OV C 263, 31.10.2006., 1. lpp.

      (4)  OV C 263, 31.10.2006., 10. lpp.

      (5)  OV L 248, 16.9.2002., 1. lpp. Regulā grozījumi izdarīti ar Regulu (EK, Euratom) Nr. 1995/2006 (OV L 390, 30.12.2006., 1. lpp.).

      (6)  OV L 340, 6.12.2006., 41. lpp.